text: André F. Cournand
  
  publiceret: 2023-05-26 13:40:49+02:00
  André F. Cournand var en franskfødt amerikansk læge og fysiolog, der var professor ved Columbia University 1951-1964.
  Sammen med Werner Forssmann og Dickinson Richards modtog han i 1956 nobelprisen i medicin og fysiologi for udviklingen af en særlig hjerteundersøgelse (hjertekateterisation), som muliggjorde en langt mere nøjagtig diagnostik af hjertesygdomme end hidtil kendt. Herved skabtes også mulighed for den rivende udvikling af hjertekirurgien, som foregik i de følgende år.